ঘটনাস্থলে পৌঁছে পরিস্থিতি খতিয়ে দেখেন দমকল আধিকারিকরা। ওদিকে আগুনে আতঙ্কিত হয়ে গুরুতর অসুস্থ হয়ে পড়েন ২ জন। তাঁদের মেডিক্যাল কলেজ হাসপাতালে নিয়ে যাওয়া হয়েছে। 
 নিজস্ব প্রতিবেদন: শিয়ালদার কাছে বিবি গাঙ্গুলি স্ট্রিটে সিলিন্ডার ফেটে আগুন। ব্যাঙ্ক অফ ইন্ডিয়ার কাছে সোনাপট্টিতে সোমবার সন্ধ্যায় আগুন লাগে। দমকল পৌঁছনোর আগেই যদিও আগুন নিভিয়ে ফেলেন স্থানীয় বাসিন্দা ও দোকানিরা। ঘটনার জেরে এলাকায় তীব্র আতঙ্ক ছড়ায়। আতঙ্কিত হয়ে অসুস্থ হয়ে পড়েন ২ ব্যক্তি। বাগরি মার্কেটের আগুনের স্মৃতি এখনো তাজা। এরই মধ্যে আগুনের খবর এল শহরের আরেক ঘিঞ্জি এলাকা শিয়ালদা থেকে। সোমবার বিকেলে শিয়ালদার কাছে ১২৫বি বিবি গাঙ্গুলি স্ট্রিটে এলপিজি সিলিন্ডার ফাটে। সঙ্গে সঙ্গে আগুনে ঢেকে যায় গোটা ঘর। খবর পৌঁছয় দমকলে। তবে কিছুক্ষণের মধ্যে আগুন নিভিয়ে ফেলেন স্থানীয়রাই।  ঘটনাস্থলে পৌঁছে পরিস্থিতি খতিয়ে দেখেন দমকল আধিকারিকরা। ওদিকে আগুনে আতঙ্কিত হয়ে গুরুতর অসুস্থ হয়ে পড়েন ২ জন। তাঁদের মেডিক্যাল কলেজ হাসপাতালে নিয়ে যাওয়া হয়েছে।  স্থানীয়রা বলছেন, পুজোর আগের সোমবারে আগুন সহজে না নিভলে ভয়ানক হতে পারত। আগুনে ক্ষয়ক্ষতি তো হতোই। সঙ্গে যান চলাচল বন্ধ হলে ক্ষতি হত গোটা রাস্তার পাশে থাকা সমস্ত দোকানিদের।